Utarpradēša

Utarpradēša (, , Uttar Pradeś,  — "Ziemeļu province") ir Indijas štats, kas atrodas valsts ziemeļos. Utarpradēša robežojas ar septiņiem citiem Indijas štatiem — Bihāru, Džhārkhandu, Čhatīsgarhu, Madhju Pradēšu, Rādžastānu, Harjānu un Utarakhandu, kā arī ar vienu Indijas teritoriju — Deli, un ar vienu kaimiņvalsti — Nepālu. Utarpradēšas platība ir  km². Administratīvais centrs ir Laknava. 2011. gadā Utarpradēšā dzīvoja aptuveni 200 miljoni iedzīvotāju. Tas ir Indijas lielākais štats pēc iedzīvotāju skaita un lielākā kādas valsts pirmā līmeņa administratīvā vienība pasaulē pēc iedzīvotāju skaita. Administratīvi sīkāk dalās 75 apgabalos.

Vēsture 

Mūsdienu Utarpradēšas teritorija Gangas līdzenumā vēsturiski bija daļa no Maurju impērijas (ap 320.—200. p.m.ē.), Kušānu valsts (ap 100.—250. m.ē.), Guptu impērijas (350—600).
No 1206. līdz 1525. gadam to pārvaldīja Deli sultāni, bet pēc Akbara iekarojumiem tā bija Mogulu impērijas pamatdaļa ar galvaspilsētu Āgrā (1526—1540, 1555-1571, 1598—1648).
Pēc Angļu—marathu kara (1803—1804) Utarpradēšas teritorija nokļuva Britu Austrumindijas kompānijas pārvaldībā un ieguva Ziemeļrietumu provinču (, 1836—1902) nosaukumu, kuras administratīvais centrs pārmaiņus bija Āgra un Allahābāda.
1902. gadā to pārdēvēja par Apvienotajām Āgras un Audas provincēm (United Provinces of Agra and Oudh) ar galvaspilsētu Allahābādā, bet 1921. gadā par Britu Indijas Apvienotajām provincēm (United Provinces of British India). Pēc Indijas neatkarības iegūšanas provinces nosaukumu indiskoja un tā ieguva Utarpradēšas nosaukumu.

2000. gadā Utarpradēšas atdalīja tās ziemeļrietumu daļu, kuru nosauca par Utarančalu ("Ziemeļu apvidu"), bet 2007. gadā pārdēvēja par Utarakhandu.

Ģeogrāfija 

Utarpradēša ir ceturtais lielākais Indijas štats pēc platības. Tā platība ir  (gandrīz 3,8 Latvijas platības). Štats atrodas Ziemeļindijas centrālajā daļā, robežojas austrumos ar Bihāru un Džhārkhandu, dienvidos ar Čhatīsgarhu un Madhju Pradēšu, rietumos ar Rādžastānu, Harjānu un Deli, bet ziemeļos ar Utarakhandu. Ziemeļos štats robežojas arī ar Indijas kaimiņvalsti Nepālu.

Utarpradēša atrodas subekvatoriālajā joslā. Pēc Kepena klimata klasifikācijas Utarpradēšā valda subtropu klimats ar sausām ziemām, bet vasarā ir musonu nesti nokrišņi. Štata rietumos ir pustuksneša klimats. Gada vidējais nokrišņu daudzums ir 1025 mm (kalnienē tas sasniedz 1667 mm, bet līdzenumos — 896 mm).

Utarpradēšas atrodas Indas-Gangas līdzenumā. Vidējais augstums virs jūras līmeņa ir no 100 līdz 200 m. Utarpradēšas augstākais punkts ir Amsota smaile (957 m), kas atrodas štata ziemeļrietumos. No derīgajiem izrakteņiem Utarpradēšā iegūst kaļķakmeni, dolomītu, smilti, marmoru, boksītu un mālu.

No dabas katastrofām Utarpradēšu visbiežāk skar plūdi, sausums, meža ugunsgrēki un zemestrīces.

Demogrāfija 
2011. gadā Utarpradēšā dzīvoja 200 miljoni iedzīvotāji. Tas ir lielākais Indijas štats pēc iedzīvotāju skaita. Lielākās štata pilsētas ir Laknava (Utarpradēšas administratīvais centrs), Kānpura, Gāzijābāda, Āgra, Meratha, Vārānasī, Allahābāda, Barelī, Alīgarha un Murādābāda.

Reliģijas 
Izplatītākās reliģijas 2011. gadā bija hinduisms (79,73%) un islāms (19.26%).

Atsauces

Ārējās saites 

Indijas štati